  Майя Бывальцева 15-тӥ толшоре ӝытазе но мукет нуналаз Удмуртиын йӧвалег луоз шуыса чаклало. Со сярысь Россиысь МЧС-лэн элькунъя валтӥсь управлениезлэн пресс-службаез алэ. Элькунын но Ижкарын йӧвалег 15-тӥ толшоре 19 часысен 16-тӥ толшорысь 19 часозь Соин валче удысэт кӧня ке ӵектонъёс сётэ: гылӟисьтэм пыдкутчан быръе пыдкутчанлэн пыдбераз кортлэсь набойка пуктэ, пыдэссэ наджак бумагаен вуштэ пыдкутчанлэн пыдэсаз лейкопластырь кечат-вамат яке тубатэн ляке пыд улады сак учке, гылыт интыосты котыр ортчыны тырше, но машина ветлон сюрес вылэ эн потэ дыртонтэк мынон вылысь сюрес вылэ тросгес дыр чаклалэ секыт сумкаос нуллонлэсь возиське, угось соос кыскемен усьыса золгес шуккиськыны кышкытлык кылдэ Озьы ик МЧС-ысь ӧнерчиос усьыны дышетскыны ӵекто. Гылӟиды ке, соку ик липтэ, озьы улӥысьгес усёды. Усиды ке, султыны эн дыртэ, котырдэс чаклалэ, суй-пыдъёсты ӧвӧл-а чигемын, ортчись адямиосты ӝутскыны юрттыны куре. Уката ик кышкыт тыбыр вылэ гаӵоло усьыны, соку йыр зурканы быгатоз. Шуккиськиды ке, одно ик эмъяськонние вазиське.  Тегъёс: МЧС Удмуртия куазь инкуазь йвалег  